ครม.เตรียมพิจารณาเยียวยากลุ่มคนกลางคืน สถานบันเทิง
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะรัฐมนตรี มีวาระที่น่าสนใจ โดยเฉพาะวาระแก้ไขสถานการณ์โควิด -19 ที่จะมีมติเห็นชอบผลการพิจารณาตามที่คณะกรรมการกลั่นกรองการใช้จ่ายเงินกู้ ภายใต้พระราชกําหนดฯ เพิ่มเติม พ.ศ.2564 โดยเฉพาะการเยียวยากลุ่มคนกลางคืน สถานบันเทิง โดยแบ่งความช่วยเหลือออกเป็น 3 กลุ่มคือ กลุ่มที่ 1 นายจ้างให้ลงทะเบียนโครงการส่งเสริมและรักษาระดับการจ้างงานต่ออีก 1 เดือน เพื่อรักษาการจ้างงานในอัตรา 3,000 บาทต่อลูกจ้างสัญชาติไทย 1 คน ช่วยเหลือนายจ้างกลุ่มนี้ 3 เดือนโดยไม่มีภาษี กลุ่มที่ 2 ลูกจ้างที่อยู่ในระบบประกันสังคม จะให้ประกันสังคมเยียวยาว่างงานจากเหตุสุดวิสัยจ่ายร้อยละ 50 ของค่าจ้างสูงสุด 7,500 บาท และจ่ายอีก 5,000 บาท จากรัฐบาลตามมาตรา 33 และกลุ่มที่ 3 ลูกจ้างที่ไม่อยู่ในระบบประกันสังคม จะได้รับเงินเยียวยาจากรัฐบาล โดยใช้เงินกู้จากรัฐบาล แต่ต้องให้สมาคม/สมาพันธ์รับรองลูกจ้างกลุ่มนี้พร้อมกันนี้ ยังรับทราบผลการพิจารณารายงานการพิจารณศึกษา เรื่อง การส่งเสริมการท่องเที่ยวเชิงสุขภาพ หลังวิกฤต โควิด-19 ของคณะกรรมาธิการการท่องเที่ยว วุฒิสภาส่วนวาระอื่นๆ อาทิ เตรียมเห็นชอบร่างพระราชกฤษฎีกาให้มีการเลือกตั้งสมาชิกสภาผู้แทนราษฎรจังหวัดชุมพร เขตเลือกตั้งที่ 1 และจังหวัดสงขลา เขตเลือกตั้งที่ 6 แทนตําแหน่งที่ว่าง พ.ศ. ....ด้านสำนักงานคณะกรรมการกฤษฎีกา เสนอพิจารณาหลักเกณฑ์ว่าด้วยการเรียกเก็บค่าธรรมเนียมและค่าบริการกระทรวงเกษตรและสหกรณ์ เสนอร่างบันทึกความเข้าใจระหว่างรัฐบาลประเทศสมาชิกสมาคมประชาชาติแห่งเอเชีย ตะวันออกเฉียงใต้และรัฐบาลสาธารณรัฐประชาชนจีนว่าด้วยความร่วมมือด้านสุขอนามัยและสุขอนามัยพืชกระทรวงสาธารณสุข เสนอ ครม.พิจารณาหลักเกณฑ์ วิธีการ และเงื่อนไขการกําหนดค่าใช้จ่ายในการดําเนินการผู้ป่วยฉุกเฉิน วิกฤต (ฉบับที่ 3)นอกจากนี้ สภาความมั่นคงแห่งชาติ เสนอให้มีการปรับลดพื้นที่ อําเภอแว้ง จังหวัดนราธิวาส ออกจากพื้นที่ประกาศสถานการณ์ ฉุกเฉินที่มีความร้ายแรงและการขยายระยะเวลาการประกาศสถานการณ์ฉุกเฉินที่มีความร้ายแรงในพื้นที่ 3 จังหวัดชายแดนภาคใต้